Sklep Sodišča (šesti senat) z dne 6. oktobra 2008 – Raffinerie Tirlemontoise proti Bureau d'intervention et de restitution belge (BIRB)

(Zadeva C‑200/06)

„Člen 104(3) Poslovnika – Sladkor – Proizvodne dajatve – Podrobni predpisi za izvajanje sistema kvot – Upoštevanje količin sladkorja, ki jih vsebujejo predelani proizvodi – Določitev presežka, ki se izvozi – Določitev povprečne izgube“

Kmetijstvo – Skupna ureditev trgov – Sladkor – Proizvodne dajatve (uredbi Sveta št. 2038/1999, člen 33(1), in št. 1260/2001, člen 15(1)(c) in (d); uredbe Komisije št. 2267/2000, št. 1993/2001, št. 314/2002, kot je bila spremenjena z uredbama Komisije št. 1140/2003 in št. 38/2004, člen 6(4) in (5), št. 1837/2002, št. 1762/2003 in št. 1775/2004) (Glej točke od 24 do 29, od 31 do 33, od 34 do 40 ter točki 1 in 2 izreka.)

Predmet

Predlog za sprejetje predhodne odločbe – Tribunal de première instance de Bruxelles – Razlaga člena 15 Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (UL L 178, str. 1) – Veljavnost Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje sistema kvot v sektorju sladkorja (UL L 50, str. 40) – Veljavnost Uredbe Komisije (ES) št. 1775/2004 z dne 14. oktobra 2004 o določitvi zneskov za proizvodne dajatve trgov za sladkor za tržno leto 2003/2004 (UL L 316, str. 64), Uredbe Komisije (ES) št. 1762/2003 z dne 7. oktobra 2003 o določitvi zneskov za proizvodne dajatve trgov za sladkor za tržno leto 2002/2003 (UL L 254, str. 4), Uredbe Komisije (ES) št. 1837/2002 z dne 15. oktobra 2002 o določitvi zneskov za proizvodne dajatve in koeficienta za dodatne dajatve v sektorju sladkorja za tržno leto 2001/2002 (UL L 278, str. 13), Uredbe Komisije (ES) št. 1993/2001 z dne 11. oktobra 2001 o določitvi zneskov za proizvodne dajatve trgov za sladkor za tržno leto 2000/2001 (UL L 271 str. 15) in Uredbe Komisije (ES) št. 2267/2000 z dne 2. oktobra 2000 o določitvi zneskov proizvodnih dajatev in koeficienta za dodatne dajatve v sektorju sladkorja za tržno leto 1999/2000 (UL L 259, str. 29) – Način izračuna, ki se uporablja za presojo skupne izgube, ki naj se financira s proizvodno dajatvijo – Pri določanju presežka, ki se izvozi, in pri določanju povprečne izgube na tono sladkorja se upoštevajo le količine, za katere so bila plačana izvozna nadomestila.

Izrek

1) V skladu s členom 15(1)(c) Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor, presežek, ki se izvozi, vključuje količine sladkorja, za katerega velja ta člen, ki jih vsebujejo predelani proizvodi, izvoženi brez izvoznih nadomestil.

Člen 15(1)(d) navedene uredbe je treba razlagati tako, da je treba pri določitvi povprečne izgube na tono proizvodov upoštevati vse količine izvoženih proizvodov, za katere velja ta člen, ter nadomestila, ki so bila ali niso bila dejansko plačana.

Pri preučitvi člena 6(4) in (5) Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje sistema kvot v sektorju sladkorja, kadar je potrebno, kot je bila spremenjena z Uredbo Komisije (ES) št. 1140/2003 z dne 27. junija 2003 in Uredbo Komisije (ES) št. 38/2004 z dne 9. januarja 2004, ni bil ugotovljen noben dejavnik, ki bi lahko vplival na njegovo veljavnost.

2) Pri preučitvi Uredb Komisije (ES) št. 2267/2000 z dne 12. oktobra 2000 o določitvi zneskov proizvodnih dajatev in koeficienta za dodatne dajatve v sektorju sladkorja za tržno leto 1999/2000, (ES) št. 1993/2001 z dne 11. oktobra 2001 o določitvi zneskov za proizvodne dajatve trgov za sladkor za tržno leto 2000/2001 in (ES) št. 1837/2002 z dne 15. oktobra 2002 o določitvi zneskov za proizvodne dajatve in koeficienta za dodatne dajatve v sektorju sladkorja za tržno leto 2001/2002, ni bil ugotovljen noben dejavnik, ki bi lahko vplival na njihovo veljavnost.

Uredbi Komisije (ES) št. 1762/2003 z dne 7. oktobra 2003 o določitvi zneskov za proizvodne dajatve trgov za sladkor za tržno leto 2002/2003 in (ES) št. 1775/2004 z dne 14. oktobra 2004 o določitvi zneskov za proizvodne dajatve trgov za sladkor za tržno leto 2003/2004, nista veljavni.